राजेंद्र प्रसाद सिंह की रचनाएं सन् 1944 से ही प्रगतिशीलता एवं नव्यान्वेषण की संधि पर वैचारिक कविताओं के रूप में यदि एक ओर ‘नई कविता’ के आरंभ के पूर्व ‘विश्वमित्र’ (मासिक) से ‘प्रतीक’ (द्वैमासिक) में तो दूसरी ओर गीत-रूप में ‘नवगीत’ की घोषणा के पूर्व ‘हिमालय’ (मासिक) से ‘नया पथ’ तक में लगातार प्रकाशित होती रहीं। इसी बीच ‘निराला’ एवं ‘पंत’ के ठोस अभिमतों से अभिषिक्त उनकी पहली काव्यकृति ‘भूमिका’ (1950) का प्रकाशन ‘भारती भंडार’ इलाहाबाद से हुआ। ‘नई कविता’ (स. जगदीश गुप्त) संकलन के प्रथम अंक में ‘मुक्ति-क्षण’ के बाद ‘निकष’ के संयुक्तांक-3/4 (स. धर्मवीर भारती) में राजेंद्र प्रसाद सिंह की एक बहुचर्चित रचना प्रकाशित हुई- ‘आदमी धुएँ के हैं’- जिसके संबंध में आलोचकों में मतभेद रहे -